దిల్రువాన్ పెరీరా

మహావడుగే దిల్రువాన్ కమలనేత్ పెరీరా (జననం 1982, జూలై 22) శ్రీలంక మాజీ క్రికెట్ ఆటగాడు. శ్రీలంక తరపున అన్ని క్రికెట్ ఫార్మాట్లలో ఆడాడు. దేశీయంగా కోల్ట్స్ క్రికెట్ క్లబ్ తరపున ఆడాడు. పెరెరా కుడిచేతి ఆఫ్‌బ్రేక్ బౌలర్, కుడిచేతి వాటం బ్యాట్స్‌మన్ గా రాణించాడు. ఓపెనింగ్ బ్యాట్స్‌మన్‌గా ప్రారంభించి శ్రీలంకలో 50, 100 టెస్ట్ వికెట్లు రెండింటినీ వేగంగా సాధించిన శ్రీలంక బౌలర్ గా నిలిచాడు. దిల్రువాన్ శ్రీ సుమంగళ కళాశాలలో చదివాడు. 2022 జనవరి 26న అన్ని రకాల అంతర్జాతీయ క్రికెట్ నుండి రిటైర్మెంట్ ప్రకటించాడు.

దేశీయ క్రికెట్ 
2004లో హాంకాంగ్ సిక్సెస్ పోటీలో శ్రీలంకకు ప్రాతినిధ్యం వహించాడు. 2004 ఆగస్టు 17న 2004 ఎస్ఎల్సీ ట్వంటీ 20 టోర్నమెంట్‌లో చిలావ్ మేరియన్స్ క్రికెట్ క్లబ్ తరపున తన ట్వంటీ20 అరంగేట్రం చేసాడు.

2018 మార్చిలో 2017–18 సూపర్ ఫోర్ ప్రావిన్షియల్ టోర్నమెంట్ కోసం కొలంబో జట్టులో ఎంపికయ్యాడు. 2018 ఆగస్టులో 2018 ఎస్ఎల్సీ టీ20 లీగ్‌లో దంబుల్లా జట్టుకు వైస్ కెప్టెన్‌గా ఎంపికయ్యాడు. 2020 ఆగస్టులో 2019–20 ప్రీమియర్ లీగ్ టోర్నమెంట్‌లో చివరి రౌండ్ మ్యాచ్‌ల సమయంలో అతను తన 800వ ఫస్ట్-క్లాస్ వికెట్‌ను తీసుకున్నాడు. 2020 అక్టోబరులో అతను లంక ప్రీమియర్ లీగ్ ప్రారంభ ఎడిషన్ కోసం క్యాండీ టస్కర్స్ చేత డ్రాఫ్ట్ చేయబడ్డాడు.

అంతర్జాతీయ క్రికెట్ 
2007, అక్టోబరు 13న కొలంబోలో ఇంగ్లాండ్‌పై వన్డే క్రికెట్ లోకి అరంగేట్రం చేశాడు. బ్యాటింగ్ ప్రారంభించిన 30 పరుగులు చేశాడు. 2014 జనవరి 16న షార్జాలో పాకిస్థాన్‌తో జరిగిన టెస్టులో అరంగేట్రం చేశాడు. 8వ స్థానంలో బ్యాటింగ్‌కు వచ్చిన అతను శ్రీలంక 1వ ఇన్నింగ్స్‌లో 95 పరుగులతో టాప్ స్కోరర్‌గా నిలిచాడు.

2015 అక్టోబరులో వెస్టిండీస్‌తో జరిగిన టెస్ట్ సిరీస్‌లో ఎంపికయ్యాడు. పి సారా ఓవల్‌లో జరిగిన రెండవ టెస్టులో ఆడాడు. మ్యాచ్‌లో కీలకమైన సమయాల్లో 4 వికెట్లు తీశాడు. ఎట్టకేలకు శ్రీలంక 72 పరుగుల తేడాతో విజయం సాధించి సిరీస్‌ను 2-0తో కైవసం చేసుకుంది.

విజయాలు 
 అత్యంత వేగంగా 50 టెస్ట్ వికెట్లు (11 మ్యాచ్‌ల్లో) సాధించిన శ్రీలంక ఆటగాడు.
 అత్యంత వేగంగా 100 టెస్ట్ వికెట్లు (25 మ్యాచ్‌ల్లో) తీసిన శ్రీలంక ఆటగాడు.
 ఒకే టెస్టులో 10 వికెట్లు తీసి హాఫ్ సెంచరీ చేసిన తొలి శ్రీలంక ఆటగాడు.
 డైలాగ్ ఎస్ఎల్సీ టెస్ట్ ఆల్-రౌండర్ ఆఫ్ ది ఇయర్ 2016–17.
 శ్రీలంక తరఫున అత్యంత వేగంగా టెస్టుల్లో 100 వికెట్లు, 1000 పరుగుల డబుల్‌ను సాధించిన క్రికెటర్.
 టెస్టుల్లో స్వదేశంలో 100 వికెట్లు తీసిన (20) మ్యాచ్‌ల పరంగా శ్రీలంక తరఫున అత్యంత వేగవంతమైన బౌలర్.

మూలాలు

బాహ్య లింకులు 
 

జీవిస్తున్న ప్రజలు
1982 జననాలు
శ్రీలంక వ్యక్తులు
శ్రీలంక క్రికెట్ క్రీడాకారులు
శ్రీలంక టెస్ట్ క్రికెట్ క్రీడాకారులు
శ్రీలంక వన్డే క్రికెట్ క్రీడాకారులు